ചരിത്രത്തിലിന്നുവരെ കാണാത്ത വെള്ളപ്പാച്ചില് ഉരുള്പൊട്ടിയതിനൊപ്പം വലിയതോതില് മണ്ണിടിച്ചിലും കോട്ടയം: മലവെള്ള കുത്തൊഴുക്ക് കോട്ടയത്തിെന്റ മലയോരത്ത് വിതച്ചത് വന് ദുരന്തം. അതിതീവ്രമഴക്കൊപ്പം ഉരുള്പൊട്ടിയൊഴുകിയതോടെ ചരിത്രത്തിലിന്നുവരെ കാണാത്ത വെള്ളപ്പാച്ചിലിനാണ് കൂട്ടിക്കല്, മുണ്ടക്കയം, കാഞ്ഞിരപ്പള്ളി, ഇൗരാറ്റുപേട്ട, പൂഞ്ഞാര് തെക്കേക്കര, ഏന്തയാര്, കൊക്കയാര്, പൂഞ്ഞാര് മേഖലകള് സാക്ഷിയായത്. ഉരുള്പൊട്ടിയതിനൊപ്പം വലിയതോതില് മണ്ണിടിച്ചിലുണ്ടായി. ഇതോടെ പല സ്ഥലങ്ങളും ഒറ്റപ്പെട്ടു. രാത്രി വൈകിയും പല പ്രദേശങ്ങളിലേക്കും രക്ഷാപ്രവര്ത്തകര്ക്ക് എത്താന് കഴിഞ്ഞിട്ടില്ല. മണ്ണിടിച്ചിലിനെത്തുടര്ന്ന് കെ.കെ റോഡിലെ ഗതാഗതവും താറുമാറായി. രണ്ടര മണിക്കൂറോളം തുടര്ച്ചയായി പെയ്ത അതിതീവ്രമഴയാണ് ഉരുള്പൊട്ടലിന് ഇടയാക്കിയത്. കൂട്ടിക്കലിലെ കാവാലി, പ്ലാപ്പള്ളി എന്നിവിടങ്ങളിലുണ്ടായ ഉരുള്പ്പൊട്ടല് സമാനതകളില്ലാത്ത ദുരന്തത്തിന് ഇടയാക്കിയപ്പോള് പൂഞ്ഞാര് തെക്കേക്കര പഞ്ചായത്തിലെ ചോലത്തടത്തടക്കം ഉരുള്െപാട്ടി വലിയ തോതില് താഴേക്ക് വെള്ളം കുതിച്ചൊഴുകി. ഇതില് മഹാപ്രളയകാലത്തും പോലും മുങ്ങാത്ത പ്രദേശങ്ങളും വീടുകളും വെള്ളത്തിനടിയിലായി. െകാക്കയാര് പഞ്ചായത്തിലെ ഉറുമ്ബിക്കര ടോപ്പ് അടക്കം മറ്റ് പലയിടങ്ങളിലും ഉരുളുകള് പൊട്ടിയിരുന്നു. അമ്ബതോളം കുടുംബങ്ങളെ ഏന്തയാര് ജെ.ജെ മര്ഫി സ്കൂളില് തുറന്ന ദുരിതാശ്വാസ ക്യാമ്ബിലേക്ക് മാറ്റി. മുണ്ടക്കയം കോസ്വേ അടക്കം വെള്ളത്തിലായതോടെ വിവിധ റോഡുകളിലൂടെയുള്ള ഗതാഗതവും ജില്ലഭരണകൂടം നിരോധിച്ചു. കൂട്ടിക്കല് ടൗണിലടക്കം വെള്ളം നിറഞ്ഞു കൂട്ടിക്കല് മേഖലയിലാണ് വന്നാശമുണ്ടായത്. ഉരുള്പൊട്ടിയൊഴുകിയ വെള്ളപ്പാച്ചില് പലരുടെയും ജീവനെടുത്തതിെനാപ്പം നിരവധി വീടുകളും കടകളും തുടച്ചുനീക്കി. പലതും വെള്ളത്തിനടിയിലായി. കൂട്ടിക്കല് ടൗണിലടക്കം വെള്ളം നിറഞ്ഞതോടെ പഞ്ചായത്ത് പൂര്ണമായും ഒറ്റപ്പെട്ടു. കൂട്ടിക്കല് പ്ലാപ്പള്ളിയില് ശനിയാഴ്ച ഉച്ചക്ക് ഒന്നോടെയായിരുന്നു അപകടം. ഇവിടെ രണ്ടു വീടുകളും ഒരു കടയും ഒലിച്ചുപോയതായാണ് നാട്ടുകാര് പറയുന്നത്. കാണാതായവര്ക്കായി തിരച്ചില് തുടരുകയുമാണ്.